section_heading: Povijest
paragraph_text: Vavkavisk se prvi put neslužbeno spominje u Turovskim ljetopisima 1005. godine. U to vrijeme Vavkavisk je bio grad-tvrđava na granici baltičkih i slavenskih etničkih skupina. Od 12. stoljeća, središte je male kneževine. U 13. stoljeću mijenja nekoliko država prvo je dijelom Kneževine Litve 1239. – 1254., zatim Galičko-Volinjskog Kraljevstva 1254. – 1269. te Velike Kneževine Litve 1269–1289. ponovo je dio Galičko-Volinjsko Kraljevstva 1289. – 1293. te Velike Kneževine Litve 1293. – 1569. Grad su opustošili i do temelja razrušili Teutonski vitezovi 1410. godine. Vavkavisk 1503. dobiva magdeburško pravo i postaje slobodan trgovački grad. Dio je Poljsko-Litavska Unija od 1569. do 1795. kada postaje dijelom Ruskog Carstva. Prolazak željeznice kroz grad 1885. pozitivno se odrazio na gradsku ekonomiju i doveo do podizanja brojnih tvornica.